**NOTĂ INFORMATIVĂ**

**la proiectul Hotărîrii Guvernului cu privire la efectuarea**

**vânătorii în sezonul de vânătoare 2019 – 2020**

|  |
| --- |
| 1. ***Denumirea autorului și, după caz, a participanților la elaborarea proiectului***
 |
| Proiectul hotărîrii Guvernului și este elaborat de către Ministerul Agriculturii, Dezvoltării Regionale și Mediului, luîndu-se în considerație propunerile Societății Vînătorilor și Pescarilor din Moldova, a Agenției ,,Moldsilva” și Institutului de Zoologie al Ministerului Educației, Culturii și Cercetării. |
| 1. *Condiţiile ce au impus elaborarea proiectului de act normativ și finalitățile urmărite*
 |
| Proiectul hotărârii Guvernului cu privire la efectuarea vânătorii în sezonul de vânătoare 2019-2020 a fost elaborat în conformitate cu prevederile punctului 34 din Regulamentul gospodăriei cinegetice, Anexa nr.1 la Legea regnului animal nr. 439/1995.Conform pct. 34 din Regulamentul menționat, în caz de necesitate, modificarea termenelor de vînătoare, stabilirea anuală a limitelor de recoltare a vînatului sau interzicerea vînatului unor specii de animale se efectuează prin hotărîre a Guvernului.Astfel, anual în baza rezultatelor evaluării de primăvară a speciilor de animale de interes vînătoresc, efectuată de către Societatea Vînătorilor și Pescarilor din Moldova și Agenția ,,Moldsilva” cu participarea nemijlocită a specialiștilor Institutului de Zoologie, Ministerul Agriculturii, Dezvoltării Regionale și Mediului propune Guvernului Republicii Moldova spre examinare și aprobare proiectul de act normativ. |
| 1. ***Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene***
 |
| Scopul prezentului proiect de act normativ nu îl prezintă armonizarea legislației naționale cu legislației Uniunii Europene, însă respectă angajamentele tratatelor internaționale în domeniul biodiversității la care R. Moldova este Parte, ca de ex.: Convenția privind conservarea vieții sălbatice și habitatelor naturale din Europa (Berna, 19 septembrie 1979); Convenția privind conservarea speciilor migratoare de animale sălbatice Bonn, 1979; Acordul privind conservarea speciilor migratoare de apă african-euroasiatice (Haga, 16 iunie 1995); precum și, a Directivei 92/43/CEE privind conservarea habitatelor naturale și a speciilor de faună și floră sălbatică, care în cumul stabilesc un statut strict de protecție pentru unele specii de animale de vînat din spațiul rețelei ecologice europene. |
| 1. ***Principalele prevederi ale proiectului și evidențierea elementelor noi***
 |
| Proiectul hotărârii Guvernului stabileşte interzicerea vânătorii pe întreg sezonul de vânătoare a următoarelor specii de mamifere și păsări: cerbi, elani, căpriori, bursuci, mufloni, porumbei de scorbură, becațina mare, culicul cu cioc subțire, sitarul de mal, culicul mare și toate speciile de păsări răpitoare din motivul densității insuficiente a populațiilor respective.Termenii de vânătoare și limitele de recoltare propuse, sunt științific argumentate și vor permite păstrarea unui număr suficient al stocului reproductiv pentru fiecare specie, asigurând astfel majorarea efectivului numeric al animalelor de interes vînătoresc în sezonul viitor. |
| 1. ***Fundamentarea economico-financiară***
 |
| Prevederile proiectului vor condiționa folosirea rațională a resurselor cinegetice ale Republicii Moldova, vor asigura o diminuare stabilă a efectivului de răpitori care depășesc nivelul optim și vor stabili prevederi legale privind respectarea limitelor de vînătoare, controlul eficient al vînătorii și conservarea diversității biologice naționale.Implementarea proiectului nu necesită alocarea resurselor financiare de la bugetul de stat. |
| 1. ***Modul de încorporare a actului în cadrul normativ în vigoare***
 |
| Urmare aprobării și publicării prezentului proiect de act normativ nu vor fi modificate, abrogate sau adoptate alte acte normative noi în scopul implementării prevederilor proiectului. |
| 1. ***Avizarea şi consultarea publică a proiectului***
 |
| Prezentul proiect de hotărîre de Guvern este elaborat de către Ministerul Agriculturii, Dezvoltării Regionale și Mediului întru respectarea prevederilor legale în vigoare.Astfel, în conformitate cu art. 32 din Legea nr. 100/2017 cu privire la actele normative, anunţul privind iniţierea elaborării proiectului hotărîrii de Guvern cu privire la efectuarea vânătorii în sezonul de vânătoare 2019 – 2020 a fost publicat pe pagina web al Ministerului Agriculturii, Dezvoltării Regionale și Mediului [www.madrm.gov.md](http://www.madrm.gov.md) la compartimentul ,,Transparență decizională/Anunțuri de inițiere a elaborării deciziilor”.Proiectul va fi supus avizării și consultării publice, pe <http://www.particip.gov.md>. după anunțarea proiectului spre examinare în ședința secretarilor generali de stat.Procesul de elaborare inițială a documentului a implicat o consultare primară cu entitățile silvice și cu părțile interesate: instituții de cercetare științifică, organizații neguvernamentale și societatea civilă. |

**Ministru Georgeta MINCU**

Ex.: Ion Grati

tel.: (022) 204 537.